
Nyílt pályázati felhívás
Élményalapú turisztikai szolgáltatásfejlesztési mentorprogramban való részvételre
A Zala Vármegye Önkormányzata az Interreg VI-A Szlovénia-Magyarország Program támogatásával megvalósuló ICDM elnevezésű, SIHU00022 számú projekt keretében nyílt pályázati felhívást tesz közzé helyi turisztikai szolgáltatók számára, amelynek célja a turisztikai szolgáltatások élményalapú fejlesztésének támogatása, a vendégélmény növelése, valamint az ICDM projekt keretében kialakított Aura Trail kerékpáros útvonalhoz való kapcsolódás erősítése.
A felhívás keretében a kiválasztott szolgáltatók számára térítésmentes mentorprogramban való részvételi lehetőséget biztosítunk.
A mentorprogram tartalma
A kiválasztott szolgáltatók számára az alábbi szakmai támogatást biztosítjuk:
· előzetes szakmai egyeztetés és a jelenlegi szolgáltatások áttekintése, 
· a szolgáltatás egyedi értékeinek és fejlesztési lehetőségeinek feltárása, 
· 1 db, legalább 8 órás személyes mentorálási alkalom, 
· a szolgáltatás helyszínének közös bejárása, 
· a vendégélmény és a szolgáltatáskínálat áttekintése, 
· új élményelemek és szolgáltatásfejlesztési lehetőségek közös kidolgozása, 
· a helyi természeti, kulturális és gasztronómiai értékek turisztikai hasznosításának vizsgálata, 
· az Aura Trail útvonalhoz való kapcsolódási lehetőségek áttekintése, 
· 2 db, egyenként legalább 2 órás online mentorálási alkalom, 
· szükség szerinti elektronikus szakmai konzultáció, 
· személyre szabott szakmai fejlesztési javaslatok és rövid fejlesztési akcióterv elkészítése. 
A mentorprogram nem hagyományos képzés vagy előadássorozat, hanem együttműködésen alapuló, gyakorlatorientált fejlesztési folyamat, amely a résztvevő szolgáltató saját adottságaira épít.
Pályázók köre
A felhívásra az alábbi, a projekt célterületén működő turisztikai szolgáltatók jelentkezhetnek:
· szálláshelyek,
· vendéglátóhelyek,
· látogatható attrakciók,
· múzeumok, kiállítóhelyek,
· turisztikai információs pontok,
· egyéb, látogatók számára nyitott szolgáltatások.
Területi hatály:
· Zala vármegye
A részvétel feltételei
A pályázó vállalja, hogy:
· együttműködik a mentorral a mentorprogram megvalósítása során, 
· részt vesz a személyes és online mentorálási alkalmakon, 
· a mentoráláshoz szükséges szakmai információkat rendelkezésre bocsátja, 
· aktívan részt vesz a közös szakmai gondolkodásban és a fejlesztési javaslatok kialakításában. 
A mentorprogram nem jár kötelező beruházási kötelezettséggel, célja a szolgáltatók meglévő adottságaira épülő, megvalósítható fejlesztési lehetőségek feltárása.
Kiválasztás módja
A beérkezett jelentkezések közül a projekt szakmai partner választja ki a mentorprogramban részt vevő szolgáltatókat, az alábbi szempontok figyelembevételével:
· a szolgáltatás turisztikai relevanciája, 
· a szolgáltatásban rejlő élményalapú fejlesztési lehetőségek, 
· az Aura Trail útvonalhoz való kapcsolódás lehetősége, 
· a szolgáltató fejlesztési szándéka és együttműködési készsége.
Jelentkezés módja és határideje
· Jelentkezés módja: jelentkezési adatlap kitöltésével
· Határidő: 2026.08.19.
· Értesítés a kiválasztásról: a jelentkezési határidőt követően
A jelentkezést követően a projekt munkatársai felveszik a kapcsolatot az érdeklődő szolgáltatóval, és egyeztetik a mentorprogramban való részvétel lehetőségeit.

További információ
[bookmark: _GoBack]A felhívással és a mentorprogrammal kapcsolatos kérdések esetén az alábbi elérhetőségen állunk rendelkezésre:
E-mail: pacsonyi.imre@zalamegye.hu 
Telefonszám: 92/500-711 

